שילה הנקוק

שילה קמרון הנקוק, CBE (באנגלית: Sheila Cameron Hancock; נולדה ב-22 בפברואר 1933) היא שחקנית וסופרת אנגלייה. הנקוק למדה באקדמיה המלכותית לאמנות הדרמה ואחר כך החלה בקריירת משחק בתיאטרון רפרטוארי. הנקוק שיחקה במחזות ובמחזות זמר בלונדון. הופעת הבכורה שלה בברודוויי במחזה "Entertaining Mr Sloane" בשנת 1966 זיכתה אותה במועמדות לפרס טוני לשחקנית הטובה ביותר במחזה. היא זכתה בפרס אוליבייה להופעה הטובה ביותר בתפקיד משנה במחזמר על הופעתה במחזמר "קברט" בשנת 2007. היא הייתה מועמדת לפרס אוליבייה ארבע פעמים נוספות על תפקידיה במחזות "סוויני טוד" (1980), "אגדת חורף" (1982), "Prin" (ב-1989), ו"הנזירות בלוז" (2010).

ביוגרפיה
שילה הנקוק נולדה בבלקגנג שבאי וייט לאייבי לואיז ואנריקו קמרון הנקוק, שהיה בעל פאב. אחותה בילי המבוגרת ממנה בתשע שנים חיה באנטיב. אחרי הפינוי בתקופת המלחמה למדה הנקוק בבית הספר Dartford County Grammar School. משחק למדה באקדמיה המלכותית לאמנות הדרמה.

קריירה
תיאטרון
בשנות ה-50 של המאה העשרים עבדה הנקוק בתיאטרון רפרטוארי. הופעת הבכורה שלה בווסט אנד הייתה בשנת 1958, היא החליפה את ג'ואן סימס במחזה "Breath of Spring". ב-1959 הופיעה בסדרת התיאטרון של ג'ואן ליטלווד בהפקה "Make Me An Offer". תפקידים נוספים שלה בווסט אנד היו ב-1961 ברביו "One Over the Eight" עם קנת' ויליאמס, וב-1962 כיכבה במחזה "Rattle of a Simple Man". ב-1965 הופיעה הנקוק לראשונה בברודוויי במחזה "Entertaining Mr Sloane". ב-1978 שיחקה בתפקיד מיס האניגן בהפקה המקורית בלונדון של המחזמר "אנני". שנתיים לאחר מכן גילמה את גברת לובט בהפקה המקורית בלונדון של "סוויני טוד".

הנקוק שיחקה במחזות "אגדת חורף", "טיטוס אנדרוניקוס" ו"איזון עדין" עם הלהקה השייקספירית המלכותית. בתיאטרון המלכותי הלאומי הופיעה במחזות "גן הדובדבנים" ו"הדוכסית ממאלפי". היא ביימה את המחזה "חלום ליל קיץ" עבור הלהקה השייקספירית בסיבוב הופעות, וביימה את המחזה "The Critic" בתיאטרון הלאומי. היא הייתה מנהלת אמנותית של להקת התיאטרון קיימברידג'.

ב-2006 גילמה הנקוק את דמותה של פרויליין שניידר בהפקה מחודשת בווסט אנד של המחזמר "קברט" שהועלה בתיאטרון ליריק. על תפקיד זה היא זכתה בפרס אוליבייה להופעה הטובה ביותר בתפקיד משנה במחזמר. ב-2009 הופיעה במשך יותר משנה במחזמר "הנזירות בלוז" בתפקיד אם המנזר בלונדון פלאדיום.

ב-2013 כיכבה הנקוק לצדם של לי אוונס וקילי הוז בקומדיה "Barking in Essex" בתיאטרון וינדהאם.

ב-2016 שיחקה יחד עם ג'נה ראסל בבכורה בממלכה המאוחדת של המחזמר "הגנים האפורים" בתיאטרון סאות'פארק פלייהאוס.

טלוויזיה
הופעתה הראשונה של הנקוק בתפקיד חשוב בטלוויזיה היה בתפקיד קרול בסיטקום "The Rag Trade" של ה-BBC בתחילת שנות השישים של המאה העשרים. עוד שיחקה בתפקידים ראשיים בקומדיות המצבים "The Bed-Sit Girl", "Mr Digby Darling" ו-"Now Take My Wife". תפקידים נוספים שלה בטלוויזיה היו בסדרות "דוקטור הו", "קוואנה QC" (לצדו של בעלה ג'ון ת'או), "Gone to the Dogs", "Brighton Belles", "איסטאנדרס", "The Russian Bride", "Bedtime", "ארבעים ומשהו", "Feather Boy", "בית קדרות", "תחבולות חדשות", "הנוכלים", ו"המופע של קתרין טייט". ב-2008 שיחקה בתפקיד חולה במחלה סופנית שנסעה לשווייץ כדי לשים קץ לחייה, באחד המונולוגים של ה-BBC בסדרה "The Last Word". ב-2009 שיחקה בתפקיד ליז בפרק "The Rain Has Stopped" בסדרה "Moving On".

הנקוק הגישה תוכניות תעודה אחדות. ב-2010 הגישה את התוכנית "Suffragette City", שסיפרה על תנועת הסופרג'יזם דרך אוסף מוצגים של מוזיאון לונדון. ב-2011 הופיעה בתוכנית "Sheila Hancock Brushes Up: The Art of Watercolours" החוקרת את ההיסטוריה של צבעי המים דרך יצירות לא ידועות של אמנים מקצועיים וחובבים. ב-2013 הגישה את התוכנית "Perspectives: Sheila Hancock – The Brilliant Bronte Sisters" כחלק מהסדרה הדוקומנטרית "Perspectives" של רשת ITV, על מקורות ההשראה של האחיות ברונטה.

בדצמבר 2012 השתתפה הנקוק בתוכנית ספיישל לחג המולד של תחרות הריקודים "Strictly Come Dancing" של ה-BBC.

בינואר 2016 הופיעה בתפקיד אורח בפרק בסדרה הרפואית של ה-BBC "חדר מיון". בדצמבר 2016 כיכבה לצדם של דון פרנץ', אמיליה פוקס ואיאן גלן בסדרת הדרמה קומית "Delicious" של ערוץ Sky One.

עבודות נוספות
במרץ 1963 הקליטה הנקוק סינגל קומי בשם "My Last Cigarette". בשיר מסופר על מישהי שמנסה להיגמל מעישון. כל הכוונות הטובות תלויות בכך שהיא תעשן "רק עוד סיגריה אחת".

בשנים 1978 ו-1979 כיכבה הנקוק בתפקיד אליס פוסטר בסדרה הקומית של רדיו 2 של ה-BBC בשם "Thank You, Mrs Fothergill" לצדה של פאט קומבס. היא השתתפה בהופעת אורח בתוכניות טלוויזיה כגון "Grumpy Old Women", "חדר 101" ו-"Have I Got News for You". ברדיו השתתפה בשעשועון "Just a Minute" מאז 1967. בשנים 2007 עד 2012 הייתה הנקוק צ'נסלור של אוניברסיטת פורטסמות'. ממרץ עד מאי 2010 הייתה שופטת בתוכנית הכישרונות "Over the Rainbow" של ה-BBC יחד עם שארלוט צ'רץ', אנדרו לויד ובר וג'ון פרטרידג'.

הנקוק עבדה ברדיו בקביעות והופיעה בארבע עונות של סדרת התסכיתים "North by Northamptonshire" לצדו של ג'פרי פאלמר.

ב-1977 הייתה הנקוק אורחת התוכנית "אלה הם חייך". מנחה התוכנית איימון אנדרוז הפתיע אותה עם סיום הצגת "The Bed Before Yesterday" בתיאטרון ליריק בלונדון.

חיים אישיים
הנקוק הייתה נשואה לשחקן אלק רוס משנת 1955 עד למותו ב-1971. ב-1965 נולדה בתם מלאני. ב-1973 התחתנה הנקוק עם השחקן ג'ון ת'או. הוא אימץ את מלאני, ונולדה להם בת נוספת ג'ואנה. בתו של ת'או מנישואיו הראשונים הצטרפה גם היא למשפחה. כל שלוש הבנות הפכו לשחקניות.

היא הייתה נשואה לת'או עד למותו ב-21 בפברואר 2002. בסוף שנות השמונים אובחנה הנקוק כחולה במחלת סרטן השד, אבל החלימה לחלוטין. ב-2004 פרסמה ספר בשם "The Two of Us" שכלל שתי ביוגרפיות שלה ושל ת'או, כמו גם על 28 שנות נישואיהם. ב-2008 פרסמה ספר נוסף בשם "Just Me" על ההשלמה שלה עם היותה אלמנה. ב-2014 פרסמה את הרומן הראשון שלה "Miss Carter's War".

הנקוק היא חברה באגודת הידידים (קווייקרים). היא פטרונית של ארגון הצדקה "The Food Chain", ועבדה בארגון הצדקה לילדים "Kids Company" בלונדון עד לפירוקו ב-5 באוגוסט 2015.

ב-1974 הוענק להנקוק תואר קצינת מסדר האימפריה הבריטית (OBE), וב-2011 הוענק לה תואר מפקדת מסדר האימפריה הבריטית (CBE).

כיבודים ופרסים
 1974 – קצינת מסדר האימפריה הבריטית (OBE) על שירותיה לתחום הדרמה
 2002 – מועמדות לפרס באפט"א לטלוויזיה לשחקנית הטובה ביותר על תפקידה בסרט "The Russian Bride"
 2003 – מועמדות לפרס באפט"א לשחקנית הטובה ביותר על סדרת הטלוויזיה "Bedtime"
 2007 – מונתה לצ'אנסלור אוניברסיטת פורטסמות'
 2007 – זכייה בפרס לורנס אוליבייה להופעה הטובה ביותר בתפקיד משנה במחזמר על תפקידה בדמות פרוליין שניידר במחזמר "קברט"
 2010 – מועמדות לפרס לורנס אוליבייה להופעה הטובה ביותר בתפקיד משנה במחזמר על תפקידה בדמות אם המנזר במחזמר "הנזירות בלוז"
 2010 – פרס מפעל חיים של פרסי נשים בקולנוע ובטלוויזיה
 2011 – מפקדת מסדר האימפריה הבריטית (CBE) על תרומתה לתחום הדרמה

פילמוגרפיה
 שנה שם שם באנגלית תפקיד הערות 1960 Doctor in Love ספרנית ללא קרדיט 1960 The Bulldog Breed דוריס ללא קרדיט 1961–1962 The Rag Trade קרול טיילור סדרת טלוויזיה 1962 Twice Round the Daffodils דורה 1962 The Girl on the Boat ג'יין האברד 1964 Festival ויניפריד בפרק "Say Nothing" 1964 הלילה חייב לרדת Night Must Fall דורה פרקו 1964 The Moon-Spinners סינתיה גאמבל 1964 Carry on Cleo דנה פוד 1965 ITV Play of the Week הטי בפרק "A Fearful Thing" 1965–1966 The Bed-Sit Girl שילה רוס סדרת טלוויזיה 1966 Jackanory המספרת סדרת טלוויזיה 1967 תיאטרון הכורסה Armchair Theatre אליס בפרק "Compensation Alice" 1967 How I Won the War חברה של גברת קלאפר 1968 The Magnificent Six and ½: It's Not Cricket מזכירה 1968 The Anniversary קארן טאגארט 1968 Detective גברת מרקל בפרק "Born Victim" 1969 Take a Girl Like You מרתה תומפסון 1969–1971 Mr. Digby Darling תלמה טיסדייל סדרת טלוויזיה 1970 The Mating Machine פרדה בפרק "Sealed with a Loving Kiss" 1971 Shadows of Fear אן ברנד בפרק "Sugar and Spice" 1971 Now, Take My Wife קלייר לאב סדרת טלוויזיה 1972 Scoop גברת סטיץ' סדרת טלוויזיה 1972–1973 But Seriously, It's Sheila Hancock סדרת טלוויזיה 1976 Couples ג'ואן סקינר 1979 האריה, המכשפה וארון הבגדים The Lion, the Witch & the Wardrobe ג'דיס - המכשפה הלבנה (דיבוב) סרט טלוויזיה 1980 The Wildcats of St. Trinian's אולגה ונדמיר 1982 Play for Today אלן בפרק "The Remainder Man" 1985 Dramarama ריטה צ'רטל בפרק "The Audition" 1985 Home to Roost סו בפרק "The Way We Were" 1985 בולמן Bulman קייט בפרק "I Met a Man Who Wasn't There" 1987 Making Waves דוריס סרט קצר 1988 Theatre Night גברת מאלאפרופ בפרק "The Rivals" 1988 Hawks רג'ינה 1988 The Love Child אדית' 1988 Buster גברת רות'רי 1988 דוקטור הו Doctor Who הלן ה. במיני-סדרה "The Happiness Patrol" 1988 The Universe of Dermot Finn אמא של פרל סרט קצר 1989 בראדלי Bradley מוניקה פובג'וי סדרת טלוויזיה (פרק אחד) 1989 Jumping the Queue מטילדה פוליפורט סדרת טלוויזיה (2 פרקים) 1990 Single Voices דורין בפרק "Royal Enclosure" 1990 שלושה גברים וליידי קטנה Three Men and a Little Lady ורה 1991 Gone to the Dogs ג'ין מיני-סדרה 1991 My Kingdom for a Horse אמא של סטיב 1992 No Head for Heights קרוליין סרט טלוויזיה קצר 1992 המפקח מורס Inspector Morse בפרק "The Death of the Self" 1992 Gone to Seed מג סדרת טלוויזיה 1993 עולמו של פיטר הארנב וחבריו The World of Peter Rabbit and Friends אנה מריה בפרק "The Tale of Samuel Whiskers or The Roly-Poly Pudding" 1994 A Business Affair ג'ודית 1993–1994 Brighton Belles פרנסס סדרת טלוויזיה 1995 The Buccaneers מעמד וממון מיני-סדרה 1995 Dangerous Lady שרה ריאן מיני-סדרה 1995 Shooting Gallery בפרק "Love Hurts" 1997 קוואנה QC Kavanagh QC שרה מדוז בפרק "Blood Money" 1997 אהבה ומוות בלונג איילנד Love and Death on Long Island גברת ברקר 1998 Close Relations דורותי המונד מיני-סדרה 1999 אליס בארץ הפלאות Alice in Wonderland טבחית סרט טלוויזיה 1999 Hold Back the Night ורה 2000 The Thing About Vince פאט מיני-סדרה 2000–2001 איסטאנדרס EastEnders ברברה סדרת טלוויזיה (3 פרקים) 2001 The Russian Bride דורה בלוסום סרט טלוויזיה 2001 Love or Money טרזה סרט טלוויזיה 2001–2003 Bedtime אליס אולדפילד סדרת טלוויזיה 2002 The Practicality of Magnoli איזובל סדרת טלוויזיה 2003 Fortysomething גוונדלין הרטלי סדרת טלוויזיה 2004 Feather Boy אדית' סורל סדרת טלוויזיה 2005 בית קדרות Bleak House גברת גאפי 2006 המופע של קתרין קייט The Catherine Tate Show ג'ון בפרק "Lauren Gets Hitched" 2006 אחרי תומאס After Thomas הסבתא פאט סרט טלוויזיה 2007 Fallen Angel ליידי יולגריב מיני-סדרה 2007–2011 תחבולות חדשות New Tricks גרייס פולמן סדרת טלוויזיה (4 פרקים) 2008 הנער בפיג'מת הפסים The Boy in the Striped Pajamas סבתא 2009 Moving On ליז בפרק "The Rain Has Stopped" 2010 Words of the Blitz תפקידים שונים 2011 Just Henry סבתא 2011–2012 North by Northamptonshire המספרת סדרת טלוויזיה 2012 הנוכלים Hustle דולי המונד בפרק "Picasso Finger Painting" 2012 Playhouse Presents מלבה בפרק "Nellie and Melba" 2013 Delicious פאטי 2014 Remember Me לאבדיי האטון מיני-סדרה 2015 Toast of London שילה הנקוק בפרק "Global Warming" 2016 חדר מיון Casualty הסטר פרייס בפרק "A Life Less Ordinary" 2016 The Dumping Ground דוריס סדרת טלוויזיה (פרק אחד) 2016–2018 Delicious מימי וינסנט סדרת טלוויזיה 2017 אנדוור Endeavour Dowsable Chattox בפרק "Harvest" The Dark Mile מרי לעולם לא מאוחר Edie אדי 2018 The More You Ignore Me נאן ויילדגוס 2021 בלתי נשכח Unforgotten איילין בלדון סדרת טלוויזיה (עונה רביעית) ליל המכשפות A Discovery of Witches גודי אלסופ סדרת טלוויזיה; (עונה 2); 5 פרקים 2023 The Sixth Commandment  אליזבת' מיני-סדרה TBA Frank and Percy

קישורים חיצוניים

 שילה הנקוק בתוכנית 

הערות שוליים

קטגוריה:שחקני קולנוע וטלוויזיה בריטים
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:מפקדים במסדר האימפריה הבריטית
קטגוריה:שחקניות תיאטרון אנגליות
קטגוריה:אישים זוכי פרס אוליבייה
קטגוריה:בריטיות שנולדו ב-1933
קטגוריה:בריטים שנולדו ב-1933